CELEX: 32005D0063
Language: lv
Date: 2005-01-24 00:00:00
Title: 2005/63/EK: Komisijas Lēmums (2005. gada 24. janvāris), ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem (izziņots ar dokumenta numuru K(2004) 2735)Dokuments attiecas uz EEZ

28.1.2005   
            
            
               LV
            
            
               Eiropas Savienības Oficiālais Vēstnesis
            
            
               L 25/73
            
         
      KOMISIJAS LĒMUMS
   
   (2005. gada 24. janvāris),
   ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem
   (izziņots ar dokumenta numuru K(2004) 2735)
   (Dokuments attiecas uz EEZ)
   (2005/63/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 18. septembra Direktīvu 2000/53/EK par nolietotiem transportlīdzekļiem (1) un jo īpaši tās 4. panta 2. punkta a) apakšpunktu,
   tā kā:
   
               (1)
            
            
               Direktīvas 2000/53/EK 4. panta 2. punkta a) apakšpunktā aizliedz izmantot svinu, dzīvsudrabu, kadmiju vai sešvērtīgo hromu materiālos un detaļās, kas paredzētas transportlīdzekļiem, ko laiž tirgū pēc 2003. gada 1. jūlija, izņemot gadījumus, kas minēti šīs direktīvas II pielikumā un tur minētos apstākļos.
            
         
               (2)
            
            
               Ražojumu atkārtota izmantošana, remonts un ekspluatācijas laika pagarināšana ir izdevīga, tādēļ jābūt pieejamām rezerves detaļām to transportlīdzekļu remontam, kuri laisti tirgū 2003. gada 1. jūlijā. Tādējādi jāpieļauj svina, dzīvsudraba, kadmija vai sešvērtīgā hroma izmantošana šādu transportlīdzekļu remontam paredzētajās rezerves detaļās, kas laistas tirgū pēc 2003. gada 1. jūlija.
            
         
               (3)
            
            
               Tādēļ attiecīgi jāgroza Direktīva 2000/53/EK.
            
         
               (4)
            
            
               Šajā lēmumā paredzētie pasākumi ir saskaņā ar komitejas atzinumu, kas izveidota ar Padomes Direktīvas 75/442/EEK 18. pantu (2),
            
         IR PIEŅĒMUSI ŠO LĒMUMU.
   1. pants
   Direktīvas 2000/53/EK II pielikumā nodaļas “Piezīmes” piekto ievilkumu aizstāj ar šādu tekstu:
   
               “—
            
            
               Direktīvas 4. panta 2. punkta a) apakšpunkta noteikumi neattiecas uz rezerves detaļām, kas laistas tirgū pēc 2003. gada 1. jūlija un ko izmanto transportlīdzekļiem, kuri laisti tirgū pirms 2003. gada 1. jūlija (3).”
            
         2. pants
   Šis lēmums ir adresēts dalībvalstīm.
   
      Briselē, 2005. gada 24. janvārī
      
         
            Komisijas vārdā —
         
         
            Komisijas loceklis
         
         Stavros DIMAS
         
      
   
   
      (1)  OV L 269, 21.10.2000., 34. lpp. Direktīvā jaunākie grozījumi izdarīti ar Komisijas Lēmumu 2002/525/EK (OV L 170, 29.6.2002., 81. lpp.).
   
      (2)  OV L 194, 25.7.1975., 39. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      (3)  Šis noteikums neattiecas uz riteņu balansēšanas atsvariem, elektromotoru ogļu sukām un bremžu uzlikām, jo uz šīm detaļām attiecas konkrēti ieraksti.